**Татар гомуми белем бирү оешмаларында укучылар өчен татар әдәбиятыннан олимпиада сораулары җаваплары**

**(муниципаль тур, 2021-2022 уку елы) 10 нче сыйныф**

**Максималь балл – 43**

1. Әдәбият теориясенә караган бирем (15 балл).

Әдәбият белеме фәненең тармакларын ата. Аларның һәркайсысына кыскача аңлатма бир.

Әдәбият белеме өч тармакны үз эченә ала:

**әдәбият теориясе – әдәбият төзелеше һәм үсешенең гомуми законнарын өйрәнә;**

**әдәбият тарихы – әдәбиятның үткәнен процесс яки бу процессның аерым бер тарихи киселешендә (аерым чорны алып) тикшерә;**

**әдәби тәнкыйть – иҗтимагый һәм әдәби күзлектән чыгып, хәзерге һәм үткән дәверләр әдәбияты мәсьәләләре белән шөгыльләнә. Гомум әдәбият кануннарына, һәм үз чорының идея-эстетик талапләренә нигезләнеп, әдәби әсәрләргә бәя бирә.**

1. Укылган әсәр турында фикерләү ( 15 балл)

Кол Галинең «Кыйссаи Йосыф» яки Сәйф Сараиның «Сөһәйл вә Гөлдерсен» поэмаларының берсенең идеясен күрсәт. Әсәр идеясен укучыга җиткерүдә автор кайсы геройларга һәм нинди вакыйгаларга нигезләнүен яз.

1. **Кол Галинең «Кыйссаи Йосыф» поэмасы төп идея Коръән һәм**

**гомумкешелек идеалын ачып бирә. Кеше никадәр камилрәк булса, ул үзен дә һәм янәшәсендәгеләрне дә бәхетле итүгә шулкадәр якын тора. Кеше һәр кылган гамәле өчен иртәме-соңмы җавап тота. Әлеге идея Ягъкуб пәйгамбәр гаиләсе язмышындагы вакыйгалар ярдәмендә ачыла (укучы киңрәк, тәфсилләп, мисаллар белән язар, билгеле).**

**2. Сәйф Сараиның «Сөһәйл вә Гөлдерсен» поэмасында кешелеклелек (гуманистик) идея өстенлек итә. Явызлык, җимергеч сугыш, коллыкка саф мәхәббәт, тугрылык каршы куела. Автор дөньяны золымнан азат итәргә, фаҗигаларны туктатырга чакыра. Мәхәббәтнең дошманлык көченнән өстенлеген раслый. Явызлык хәкимлек иткәндә саф хисләрнең үлемгә дучар булуын дәлилли. Бу Сөһәйл һәм Гөлдерсен язмышы аша ачып бирелә.**

III.Тестларга җавап бир(3 балл).

1.Күрсәтелгән әсәрләрнең авторларын әсәр исеме белән янәшә язып куй( балл).

а) «Кайсыгызның кулы җылы» – Хәсән Туфан

б) «Калдыр, аккош, каурыеңны» – Илдар Юзиев

в) «Җомга көн, кич белән» – Аяз Гыйләҗев

2. «Таң җиле» әсәренең авторын билгелә (1балл).

а) Туфан Миңнуллин

б) **Фоат Садриев**

в) Аяз Гыйләҗев

3.«Итил суы ака торур» әсәренең жанрын күрсәт (1балл).

а) поэма

б) дастан

в) **тарихи роман**

**IV.Иҗади эш (10 балл)**

*Гәүһәр – таш ул, ләкин һәр таш гәүһәр булмас,*

*Тикмә кеше (акылы булмаган) кеше гәүһәр кадрен белмәс* (Кол Гали).

бу шигырь юлларның мәгънәсен аңлатып, бу уңайдан үз фикерләрене дә белдереп инша яз. Иншада түбәндә бирелгән мәкальләрне дә урынлы итеп файдалан.

*Яманны күрмәс борын, яхшыны танып булмас.*

*Юләр зурны, акыллы затлыны күзләр.*

*Һәр ялтырган алтын, һәр өйрәткән остаз түгел.*