**Татар гомуми белем бирү оешмаларында укучылар өчен татар әдәбиятыннан олимпиада сораулары җаваплары**

**(муниципаль тур, 2021-2022 уку елы) 9 нче сыйныф**

**Максималь балл – 43**

1. Әдәбият теориясенә караган бирем (18 балл).

Урта гасырлар әдәбияты нинди чорларны үз эченә ала? Эзлекле итеп, һәр чорның исемен яз. Бу чорларга ни өчен шунды исем бирелгәнлеген аңлат (10 балл) Саналган иҗат әһелләрен – *Котб, Мөхәммәдьяр, Кол Гали, Мәүлә Колый* – үзләре иҗат иткән чорга тәңгәл китереп язып куй (4 балл). Бу авторларның берәр әсәренең исемен яз (4 балл)

**1.Болгар-Хәзәр чоры – Кол Гали. «Кыйсаи Йосыф»**

**2. Алтын Урда чоры – Котб. «Хөсрү вә Ширин»**

**3.Казан ханлыгы чоры – Мөхәммәдьяр. «Нуры содур»**

**4.Торгынлык чоры – Мәүлә Колый. «Хикмәтләр»**

II Укылган әсәр турында фикерләү (12 балл)

Заһир Бигиевнең «Меңнәр, яки Гүзәл кыз Хәдичә» әсәренең геройлары Муса Салихов яки Габеннасыйр образларына чагыштырма характеристика яз. Аларда мәгърифәтчелек әдәбиятына хас үзенчәлекнең чагылышын күрсәт.

**Муса Салихов Петербургта университет тәмамлаган, әтисенең эшен дәвам итүче сәүдәгәр, 25 – 26 яшләрендә, өйләнмәгән. Әхмәди байның Хәдичә исемле кызын ярәшкән.**

**Габденнасыйр да гимназия курс тәмам иткән, 23 – 24 яшьләрдәге егет. Ул да Әхмәди байның Мусага ярәшелгән кызына өйләнергә тели.**

**Муса әфәнденең өйләнүе акчага, кызның бирнәсенә кызыгудан түгел. Ә Габденнасыйрны кызның мең сумлык бирнәсе кызыктыра. Ул максатына ирешү өчен төрле явызлыкларга бара, ялган юлына баса. Мусаны кеше үтерүдә гаепли, төрмәгә утыруына сәбәп була. Әсәрдә Габеннасыйр мәкерле, явыз, үз максатларына әшәкелек белән ирешүче тискәре герой. Муса, киресенчә, йомшак күңелле, тугъры сүзле, гадел һәм укымышлы зат итеп бирелә.**

**Геройларның әхлакый яктан бер-берсенә капма-каршы булулары, уңай һәм тискәре герой булып төгәл аерылып торулары мәгърифәтчелек әдәбияты кануннары белән аңлатыла.**

III.Тестларга җавап бир (3 балл)

1.Күрсәтелгән әсәрләрнең авторларын әсәр исеме белән янәшә язып куй(3 балл).

а) «Сүнгән йолдызлар» – **Кәрим Тинчурин**

б) «Туган ягым – яшел бишек» – **Гомәр Бәширов**

в) «Сибәли дә сибәли» – **Фатих Кәрим**

2. «Әлдермештән Әлмәндәр» әсәренең авторын билгелә (1балл).

а) Фәнис Яруллин

б) **Туфан Миңнуллин**

в) Аяз Гыйләҗев

3.«Җилкәннәр җилдә сынала» әсәренең жанрын күрсәт (1балл).

а**) повесть**

б) поэма

в) комедия

I**V**.Иҗади бирем (10 балл)

*Гадел белән, бу җиһан төзек булыр,*

*Гадел белән дөнья тулы нур булыр.*

Мөхәммәдьяр иҗатына нисбәтле бу шигырь юлларның мәгънәсен аңлатып, тормышта гаделлекнең әһәмияте турында үз фикерләрене белдереп инша яз.Бирелгән мәкальләрне иншаңда урынлы итеп файдалан.

*Гадел кеше абынмас.*

*Гаделлекне ир дә ил дә хөрмәт итә.*

*Гаделлек юк җирдә, адәмлек булмас.*